EVROPSKA KOMISIJA Bruselj, 21.4.2021 COM(2021) 210 final 2018/0230(COD) SPOROČILO KOMISIJE

EVROPSKEMU PARLAMENTU



v skladu s členom 294(6) Pogodbe o delovanju Evropske unije



v zvezi s stališčem Sveta o sprejetju uredbe Evropskega parlamenta in Sveta o vzpostavitvi programa evropske solidarnostne enote ter razveljavitvi [uredbe o evropski solidarnostni enoti] in Uredbe (EU) št. 375/2014 (Besedilo velja za EGP)



2018/0230 (COD) SPOROČILO KOMISIJE

EVROPSKEMU PARLAMENTU



v skladu s členom 294(6) Pogodbe o delovanju Evropske unije



v zvezi s stališčem Sveta o sprejetju uredbe Evropskega parlamenta in Sveta o vzpostavitvi programa evropske solidarnostne enote ter razveljavitvi [uredbe o evropski solidarnostni enoti] in Uredbe (EU) št. 375/2014 (Besedilo velja za EGP) 1.Ozadje Datum predložitve predloga Evropskemu parlamentu in Svetu (dokument COM(2018) 440) 11. junij 2018 Datum sprejetja mnenja Odbora regij o predlogu 5. december 2018 Datum sprejetja mnenja Evropskega ekonomsko-socialnega odbora o predlogu 17. oktober 2018 Datum stališča Evropskega parlamenta v prvi obravnavi 12. marec 2019 Datum dogovora Sveta o splošnem pristopu 26. november 2018 Datumi trialogov 2. oktober 2019 12. november 2019 11. december 2019 11. december 2020 Datum potrditve kompromisnega dogovora v Odboru stalnih predstavnikov 18. december 2020 Datum, ko je Odbor Evropskega parlamenta za kulturo in izobraževanje (CULT) izglasoval potrditev kompromisnega dogovora 11. januar 2021 Datum sprejetja stališča Sveta v Odboru stalnih predstavnikov (točka pod „I/A“) 14. april 2021 Datum sprejetja stališča Sveta v prvi obravnavi 20. april 2021 2.Cilj predloga Komisije Evropska solidarnostna enota je eden od instrumentov financiranja v večletnem finančnem okviru za obdobje 2021–2027. Komisija je predlagala skupni proračun v višini 1,26 milijarde EUR. Namen predloga o evropski solidarnostni enoti je bil ustvariti priložnosti za mlade v starosti od 18 do 30 let za prostovoljstvo, pripravništvo ali delo v solidarnostnih aktivnostih ter izvajanje lastnih solidarnostnih projektov v korist skupnosti in ljudi po vsej Evropi. Njegova glavna predlagana novost je bila vključitev novega sklopa humanitarne pomoči v evropsko solidarnostno enoto, s čimer bi nova enota postala enotna kontaktna točka za vse prostovoljske priložnosti, ki jih EU ponuja mladim v Evropi in zunaj nje. Sklop humanitarne pomoči je bil predlagan za zagotovitev neprekinjenosti obveznosti iz Pogodbe za ustanovitev Evropske prostovoljske enote za humanitarno pomoč za mlade Evropejce, ki se trenutno izvaja v okviru pobude Prostovoljci EU za humanitarno pomoč. 3.Pripombe k stališču Evropskega parlamenta Evropski parlament je v svojem stališču v prvi obravnavi, sprejetem 12. marca 2019, predlagal spremembe predloga Komisije, med katerimi so zlasti: –proračun: razčlenitev po sklopih v odstotkih (prostovoljstvo, zaposlitve/pripravništva, humanitarna pomoč) tako v stalnih kot v tekočih cenah; –delegirani akti za sprejetje letnih programov dela; –sklop humanitarne pomoči: Evropski parlament je ta sklop odprl za ljudi vseh starosti; želel je ohraniti portal Prostovoljci EU za humanitarno pomoč in izbirne postopke; v sklop je dodal solidarnostne projekte in možnost vključevanja lokalnih prostovoljcev v tretjih državah; –aktivnosti znotraj države: obveznost dodajanja partnerjev iz drugih držav in samo za ljudi z manj priložnostmi; –solidarnostni projekti: možnost dodajanja čezmejnih elementov; –spremembe okvira spremljanja in ocenjevanja; –dodajanje novih ukrepov za zagotavljanje kakovosti in podpornih ukrepov. Med pogajanji je Evropski parlament zahteval tudi črtanje sklopa za zaposlitve in pripravništva, kar vključuje razčlenitev proračuna med preostala dva sklopa, in sicer 94 % za prostovoljstvo in 6 % za humanitarno pomoč, ločen člen o vključevanju, sklic na zahteve glede zavarovanja in preverjanja ter spremenjene kazalnike. Poleg tega je Evropski parlament za sklop humanitarne pomoči zahteval sklicevanje na različna načela humanitarne pomoči, mehanizme sodelovanja in dokumente politike, pa tudi vključevanje lokalnih skupnosti in dodatne kazalnike.

Komisija je v okviru dogovora, doseženega na trialogih, sprejela proračun v višini 1,009 milijarde EUR, črtanje sklopa za zaposlitve in pripravništva ter okvirno razčlenitev proračuna med preostala sklopa; aktivnosti znotraj države, zlasti za mlade z manj priložnostmi; povišanje starostne meje na 35 let za sklop humanitarne pomoči in možnost, da strokovnjaki vseh starosti podprejo projekte humanitarne pomoči v okviru krepitve zmogljivosti; dodatne kazalnike za sklop humanitarne pomoči; različna sklicevanja na načela humanitarne pomoči in mehanizme sodelovanja; posebno sklicevanje na zahteve glede preverjanja v skladu z veljavno nacionalno zakonodajo; in okrepljeno razsežnost vključevanja. Komisija se je strinjala tudi z objavo naslednje izjave v zvezi z dodatnim kazalnikom za sklop humanitarne pomoči: „Evropska komisija je seznanjena s predlogom Evropskega parlamenta, da se pri dopolnitvi uredbe z določbami o vzpostavitvi okvira spremljanja in ocenjevanja upošteva ‚število lokalnih akterjev, ki uporabljajo znanje, načela in pristope, pridobljene s humanitarnimi aktivnostmi, pri katerih so sodelovali prostovoljec in strokovnjaki‘.“ Potem ko je Svet sprejel stališče v prvi obravnavi, se od Evropskega parlamenta pričakuje uradna potrditev dogovora, ki je bil dosežen v trialogih. 4.Pripombe k stališču Sveta Stališče Sveta odraža dogovor, dosežen v trialogih. Med najpomembnejšimi spremembami v primerjavi s predlogom Komisije so med drugim: –finančna sredstva za izvajanje programa za obdobje 2021–2027 znašajo 1 009 000 000 EUR v tekočih cenah. Z največ 20 % za aktivnosti znotraj države je finančna podpora za ukrepe iz točk (a) in (b) člena 4(1) okvirno: – 94 % za prostovoljstvo iz člena 7 in solidarnostne projekte, – 6 % za prostovoljstvo iz člena 11; –črtanje sklopa za zaposlitve in pripravništva; –zgornja starostna meja 35 let za sklop humanitarne pomoči in morebitna vključitev strokovnjakov vseh starosti v okviru krepitve zmogljivosti; –okrepljena razsežnost vključevanja; –sklicevanje na zavarovalno kritje udeležencev in zahteve glede preverjanja v skladu z veljavno nacionalno zakonodajo; –prostovoljstvo znotraj države bi moralo biti namenjeno zlasti mladim z manj priložnostmi; –v okviru sklopa humanitarne pomoči sklicevanje na načelo neškodovanja, humanitarne potrebe lokalnih skupnosti, oceno tveganja, vključevanje lokalnega osebja in prostovoljcev ter posebne potrebe žensk; –sklicevanje na Evropsko soglasje o humanitarni pomoči, mednarodno humanitarno pravo, načela dobrega humanitarnega donatorstva in usklajevalno vlogo Urada ZN za usklajevanje humanitarnih aktivnosti v uvodnih izjavah; –spremenjeni kazalniki in dodatni kazalniki, zlasti za novi sklop humanitarne pomoči; –določeno trajanje programa, ki je usklajeno s trajanjem večletnega finančnega okvira; –sklicevanje na določbe o retroaktivnosti; –spremenjene določbe glede tretjih držav, ki pojasnjujejo pravila za sodelovanje tretjih držav, pridruženih programu, in pravnih subjektov iz tretjih držav, ki niso pridružene programu. Na splošno doseženi dogovor ohranja cilje prvotnega predloga Komisije, razen črtanja sklopa za pripravništva in zaposlitve, pri čemer ohranja raven ambicij, vendar omogoča prožnost, ki je potrebna za izvajanje programa. 5.Sklep